24 કલાક ઓપરેશનની મંજૂરી તો મળી ગઈ છે પણ સુરત એરપોર્ટને રાત્રિ ઓપરેશનનો કોઈ અનુભવ નથી. હાલ 2 શિફ્ટમાં કામ કરવામાં આવી રહ્યું છે. જો ત્રીજી શિફ્ટ શરુ કરવામાં આવે તો સ્ટાફની નિમણૂક કરવી આવશ્યક છે જે નિમણૂક હજી સુધી કરવામાં આવી નથી. સુરત આંતરરાષ્ટ્રીય એરપોર્ટ પર કરન્સી એક્સચેન્જની સુવિધા વધુ આવશ્યક હોય છે. હાલમાં સુરત એરપોર્ટ ઉપર આ સુવિધા ઊભી કરવાની પણ તૈયારીઓ કરવામાં આવી રહી છે. જોકે કરન્સી એક્સચેન્જ માટે માત્ર એક કેબિન પૂરતી હોવાનું જાણકારોએ જણાવ્યું હતું.